Aalborg Stiftstidende, 1843-02-17
Byfogden i Ærøskjøbing, Assessor, Kirkeinspecteur Claussen oplyser, i Anledning af hans Vægring af at ringe med Klokkerne over Enkehertuginde Louise Augusta paa den af den slesvig-holstenske Regjering foreskrevne Maade, Følgende: Kirkerne paa Æro ere endnu i den oprindelige umiddelbare Forening med Moderlandet og sortere under det danske Cancelli, gjennem hvilket Collegium Hs. Majestæts Bestalling til Kirkeinspecteuren udfærdiges. Anordninger til Ringning ved Dødsfald i det kongelige Huus udgaae som for alle øvrige danske Kirker, saa og for dem paa Ærø, fra det danske Cancelli og foranstaltes her iværksatte af Kirkeinspecteuren, der, ved de ham underordnede Kirkeværgere, har Tilsyn med Kirkebygningerne, med Jnventarierne, sorger for at Klokkerne og Redskaberne ere i brugelig Stand og dermed tilbørlig omgaaes, at ved overordentlige Ringninger, som de omhandlede, antager paalidelige Folk o. s. v. Kirkerne paa Ære, deres Klokker, Ringning m. m. vedkomme derfor ikke den slesvig-holsteenske Regjering eller den samme underordnede Landfoged, og det kan altsaa kun være en Feiltagelse, naar det trykte Circulair, som bemeldte Regjering i ovenomtalte Anledning tilsendte alle Øvrigheder i Hertugdømmerne, ogsaa naaede Ærø. Amtsforvalter v. Holstein, hvem Etatsraad og Landfoged Carstens har bevirket antaget til foreløbig at forvalte Landfogdens Embede, maatte derfor, dersom det var ham om at gjøre, at bidrage Alt det, som lovmæssigt stod i hans Magt, for at bringe hiint Circulaire til Udførelse paa Ærø, have meddeelt Samme til Kirkeinspecteuren og overladt det til denne, at skride til Udførelsen eller oppebie det danske Cancellies Anordning. Dette var den rigtige og ene rette Vei, og mere kunde eller vilde den slesvig-holstenske Regjering ikke forlange af bemeldte Amtsforvalter v. Holstein, og neppe vil den billige, at han, uden foregaaende Meddelelse til Kirkeinspecteuren, beordrer Æroskjøbings Jndvaanere til, efter Omgang, at sende 4 Mand daglig op i Taarnet, for, uden videre Omstændigheder, at sætte sig i Besiddelse af Klokkerne, naar den Person, der besørger den daglige Ringning Kl. 12, og hvem Nøglerne til Taarnet ere anbetroede, har aabnet dette. Jkke engang denne Person vidste det Ringeste derom, for han var omringet af 4 Personer, der foregave at skulle ringe efter Holsteins Befaling. Lignende Foranstaltninger traf han ogsaa i Henseende til de øvrige 5 Kirker paa Ærø, og behagede derpaa saa sildigt at underrette ham (Claussen) derom at det var umuligt, for Landsbykirkernes Vedkommende, at forhindre kaade Drenge, Drukkenkolte og lignende Mennesker, som for bedst Kjøb lade sig leie af de til Ringning beordrede Personer, fra, uden al Tilsyn, at kappes med hinanden om at svinge Klokkerne høiest imod Bjælkerne, beskadige dem og Redskaberne m.m. Derimod var det endnu betimeligt at standse dette Uvæsen i Ærøskjøbing, for det tog sin Begyndelse. Jndkaldt i forrige Uge for Byens Raadstueret, har Hr. Truels Eriksen i Haderslev, med hvem endeel Landmænd fra Omegnen havde sluttet Accord og Locale og Beværtning til det paatænkte Festmaaltid for P. H. Lorentzen, vedblevet at nægte Opfyldelsen af sin i saa Henseende indgaaende Forpligtelse, under det taabelige Paaskud, "at der derved kunde opstaae Pøbel Excesser." Da Bøndernes Befuldmægtigede, Hr. J. Jochumsen, Sognefoged i Kafdrup, ikke kunde fratræde sine Fordringer, henviste Magistraten Sagen til LandsLov og Ret, hvorved da Vedkommende paa den modsatte Side fuldkommen have opnaaet deres Hensigt, eftersom Sagen nu let kan udhales i et Par Aar, om man og derved skal tilsætte et anseeligt Pengebeløb. (Dnv.)